KORRALDUS
EELNÕU

Suure-Jaani								  . juuni 2024 nr 

Projekteerimistingimuste andmine 

Vastemõisa küla Posti kinnisasja omanik esitas 06.06.2024 Põhja-Sakala Vallavalitsusele projekteerimistingimuste taotluse detailplaneeringu olemasolul nr 2411002/04627. 
Taotluses soovitakse täpsustada Vastemõisa küla Posti kinnistu detailplaneeringuga (kehtestatud Põhja-Sakala Vallavalitsuse 18.03.2020 korraldusega nr 162) määratud liikluskorralduse põhimõtteid.  
Posti kinnistu detailplaneering näeb ette muudatused praegu kehtivas liikluskorralduses. Krundi põhjaosas Kaasiku teelt riigiteele nr 24124 Viljandi - Suure-Jaani suunduv Kurve ja Posti kinnisasju läbiv olemasolev Töökoja tee (nr 8700169) suunatakse enne olemasolevat ristmikku planeeringualal lõuna ja siis ida suunas riigiteele nr 24124 Viljandi - Suure-Jaani tee. Planeeringulahendus näeb ette olemasoleva Töökoja tee ja riigitee nr 24124 Viljandi - 
Suure-Jaani tee km 10,613 ristmiku sulgemise.
Detailplaneeringu menetluse ajal soovisid kohalikud ettevõtjad, et olemasolev Töökoja tee ja riigitee nr 24124 Viljandi - Suure-Jaani tee km 10,613 ristmik jääks alles tagamaks põllumajandus- ja rasketehnika sujuv liiklus. Maanteeameti (praegu Transpordiamet) 24.01.2019 esitatud detailplaneeringu koostamise seisukohtades selgitati, et Töökoja teelt juurdepääsu lahendamisel Posti kinnisasjale tuleb laiendada planeeringuala kõrval asuvale Kurve kinnisasjale, kuna on vajalik tagada tee projekteerimise normide kohane ristmike sirge osa minimaalne pikkus 20 m. 
Detailplaneeringu menetluse ja kehtestamise ajal puudus Posti kinnisasja omanikul kokkulepe Kurve kinnisasja maa kasutamiseks juurdepääsutee ehitamiseks ning seetõttu kavandati detailplaneeringuga uus mahasõit Posti kinnistult riigiteele nr 24124 Viljandi - Suure-Jaani tee ja nähti ette riigitee km 10,613 olemasoleva ristmiku sulgemine.
Tänaseks on põhimõtteline kokkulepe olemas ja olemasolevat Töökoja tee ja riigitee nr 24124 Viljandi - Suure-Jaani tee km 10,613 ristmikku pole vaja sulgeda ning juurdepääs Posti kinnisasjale soovitakse rajada Töökoja teelt. Juurdepääs jääks osaliselt Kurve kinnisasjale.
Riigitee nr 24124 Viljandi - Suure-Jaani äärde, osaliselt Posti kinnisasjale on planeeritud üldplaneeringu järgne kergliiklustee. Tänaseks on koostatud Vastemõisa - Kobruvere kergliiklustee ehitamise põhiprojekt, mis ei näe ette kergliiklusteed Posti kinnisasjale. Vastemõisa - Kobruvere kergliiklustee on projekteeritud Posti kinnisasjast teisele poole riigiteed nr 24124 Viljandi - Suure-Jaani tee.
Vastavalt ehitusseadustiku § 27 lõike 1 punktile 2 võib detailplaneeringu olemasolu korral pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu kehtestamise järel on ilmnenud olulisi uusi asjaolusid.
Ehitusseadustiku § 27 lõike 4 punkti 7 alusel võib täpsustada projekteerimistingimustega asjakohasel juhul liikluskorralduse põhimõtteid.  
Ehitusseadustiku § 31 lõike 1 kohaselt tuleb detailplaneeringu olemasolul korraldada projekteerimistingimuste andmine avatud menetlusena. 
Projekteerimistingimuste eelnõu avalikustatakse/avalikustati valla veebilehel ajavahemikul 11.06.2024 – 25.06.2024. Vallavalitsus teatas projekteerimistingimuste andmise avatud menetlusest ajalehes Sakala 08.06.2024 ja valla veebilehel. Teates selgitati, et juhul kui tähtajaks ettepanekuid ei esitata või on kõiki ettepanekuid võimalik arvestada, antakse projekteerimistingimused ilma avalikul istungil arutamiseta.
Huvitatud isikutel on/oli õigus esitada eelnõu kohta kirjalikke ettepanekuid ja arvamusi hiljemalt 25.06.2024. 

Eelnõu täiendatakse vastavalt esitatavatele ettepanekutele.

Võttes aluseks eeltoodut, ehitusseadustiku § 27, § 28 lg 1, § 31, Põhja-Sakala Vallavolikogu 24.05.2018 määruse nr 42 „Ehitus- ja planeerimisvaldkonna ülesannete täitmine Põhja-Sakala vallas“ § 3 punkti 1 ning 06.06.2024 vallavalitsusele esitatud projekteerimistingimuste taotlust  nr 2411002/04627, 

1. Anda Vastemõisa küla Posti kinnistu detailplaneeringus käsitletud liikluskorralduse põhimõtteid täpsustavad projekteerimistingimused Posti kinnistule juurdepääsutee ja jalakäijate tee ehitusprojekti koostamiseks (Lisa).

2. Korraldus jõustub teatavakstegemisest.

3. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42; 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee  või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt						allkirjastatud digitaalselt
Karel Tölp								Veronika Ling
vallavanem								vallasekretär
	
Saata: majandusosakond;

Lisa 
Põhja-Sakala Vallavalitsuse
        .06.2024
korraldusele nr
PROJEKTEERIMISTINGIMUSED

1.Ehitustegevuse liik
Tee ehitamine

2. Projekteerimistingimuste andja
Põhja-Sakala Vallavalitsus, registrikood 77000463
Projekteerimistingimuste koostaja: 

3. Taotluse andmed
Liik: Projekteerimistingimuste taotlus detailplaneeringu olemasolul nr  
Kuupäev: 06.06.2024
Taotleja: 

4. Ehitustegevusega hõlmatava katastriüksuse andmed
4.1Koha-aadress: Viljandi maakond, Põhja-Sakala vald, Vastemõisa küla, Posti
4.2Katastritunnus: 75801:001:0565
4.3 Pindala: 8845 m²
4.4 Katastriüksuse sihtotstarve: maatulundusmaa
4.5 Katastriüksusel kehtiv detailplaneering: Vastemõisa küla, Posti kinnistu detailplaneering
4.6 Katastriüksusel kitsendusi põhjustavad objektid: riigitee nr 24124 Viljandi - Suure-Jaani; Töökoja tee (nr 8700169); elektriõhuliin 1-20 kV (keskpingeliin, väline ID 5148037); sideehitis maismaal (väline ID 99659501); puurkaev (väline ID PRK0005283).

5. Projekteerimistingimuste sisu
Vastemõisa küla Posti kinnistu detailplaneeringus käsitletud liikluskorralduse põhimõtteid täpsustavad projekteerimistingimused antakse Posti kinnistule juurdepääsutee ja jalakäijate tee ehitusprojekti koostamiseks. 

6. Liikluskorralduse täpsustamine
6.1 Projektiga lahendada juurdepääs Posti kinnisasjale Töökoja (nr 8700169) teelt ja Posti kinnisasja sisene liikluskorraldus, arvestades et olemasolevat Töökoja tee ja riigitee nr 24124 Viljandi - Suure-Jaani tee km 10,613 ristmikku ei suleta ja detailplaneeringuga kavandatud mahasõitu riigiteele ei rajata. 
Kanda joonisele planeeritud kauplusehoone ristmiku kaugus riigitee äärmise sõiduraja välimisest servast. Töökoja teelt (nr 8700169) juurdepääsu lahendamisel tuleb arvestada, et tee projekteerimise normides (§ 22 lg 7) on määratud ristmike sirge osa minimaalne pikkus (L=20m). Posti kinnistu ristmiku pöörderaadiuse algus peab riigitee äärmise sõiduraja välimisest servast jääma vähemalt 20 m kaugusele.
6.2 Projektiga lahendada jalakäijate tee munitsipaalomandis olevalt Puurkaevu kinnisasjalt (87001:002:0133) Posti kinnisasjale projekteeritud kauplusehoone juurde.
6.3 Projektis tuleb kasutada riikliku teeregistri (http://teeregister.riik.ee) põhiseid teede numbreid ja nimetusi.
6.4 Projektiga näha ette projekteeritavate teede ümbruse haljastamine.

7. Projekti kooskõlastamine
7.1 Projekt kooskõlastada Transpordiametiga.
7.2 Tehnorajatiste valdajatega (Elektrilevi OÜ, Telia Eesti AS, AS Põhja-Sakala Haldus) kooskõlastada projekt juhul, kui ehitustegevus kavandatakse rajatiste kaitsevööndisse.

8. Nõuded ehitusprojekti koostamiseks ja esitamiseks
8.1 Ehitusprojekti koostamise aluseks on käesolevad projekteerimistingimused.
8.2 Ehitusprojekt peab vastama majandus- ja taristuministri 17.07.2015 määrusele nr 97 Nõuded ehitusprojektile1, ehitusseadustiku alusel kehtestatud tee projekteerimise normidele ja teistele kehtivatele õigusaktidele, standarditele ja normidele.
8.3 Pädeva isiku poolt digiallkirjastatud projekt esitada vallavalitsusele ehitisregistris.
8.4 Projekteerimistingimused kehtivad 5 aastat.